Šamši-Adad I

Šamši-Adad I oli Assyrian kuningas, joka hallitsi noin 1808-1776 eaa.Marc Van de Mieroop 2004, A History of Ancient Near East, s. 294. Hänen valtakuntaansa kuuluivat alueet aina Assyrian sydänalueilta Syyriaan saakka. Valtakunta romahti vuonna 1776 eaa., kun Šamši-Adad I kuoli taistelussa naapurivaltakuntia vastaan.

 Valtaannousu 
Urin III dynastian kukistumisen jälkeen vallinnut ns. Isin-Larsa aikakausi oli pienten valtakuntien aikaa. Tällä aikakaudelle oli ominaista pienet kaupunkivaltiot, jotka pyrkivät kasvattamaan valtaansa alueella. Tilanne muuttui nopeasti 1800-luvun lopulle tultaessa, kun monta kyvykästä hallitsijaa nousi eri kaupunkivaltioiden johtoon Mesopotamiassa.Marc Van de Mieroop 2004, A History of Ancient Near East, s. 100–101.

Šamši-Adadin isä Ila-kabkabu oli ollut Marin naapurikaupungin Terqan hallitsija, mutta marilaiset häätivät Šamši-Adadin suvun Terqasta. Marilaiset ja terqalaiset olivat kanaanilaisia, taustaltaan kierteleviä beduiineja, jotka alkoivat asettua aloilleen ja perustaa viljelmiä. Šamši-Adad miehineen siirtyi Terqasta itään ja värväsi taisteluosastoonsa lisää beduiineja.Salonen, Armas. (1956). Itämaisia hallitsijoita ja kansanjohtajia, s. 36. Porvoo: WSOY.

Šamši-Adad I nousi valtaan Assurin kaupungissa vuonna 1808 eaa. Šamši-Adad I oli alun perin vain pienen liikkuvan paimentolaisheimon johtaja, jonka onnistui yllättäen vallata Assurin kaupunki. Kaupungista hän teki pääkaupunkinsa. Valtaus perusteltiin sillä, että Enlil-jumala, joka nimittää kuninkaat, oli ilmoittanut Šamši-Adad I:n olevan Assurin laillisen kuninkaan. Enlil-jumalalle rakennettiin tämän merkiksi suuri temppeli kaupunkiin. Teolla osoitettiin myös riippumattomuus Babyloniasta. Grimberg, C.: Kansojen historia, osa 1, 1980, s. 402  Enlilin temppeliä kutsuttiin Kaikkien maitten villisonnin taloksi, koska Šamši-Adad halusi kuin villisonni valloittaa naapurimaat.
 Hallitustoimia 
Pian valtaannousunsa jälkeen, Šamši-Adad I joutui törmäyskurssille Marin kaupungin kuninkaan Yahdun-Limin kanssa. Šamši-Adad I valloitti Marin vuonna 1796 eaa. Kaupungin valtausta helpotti huomattavasti se, että kaupungin kuningas Yahdun-Lim oli salamurhattu hieman tätä aiemmin. Šamši-Adad I valloitti itselleen alueen, joka ulottui Assurista aina Tuttulin (nyk. Syyrian keskiosassa) saakka. Valtakuntaa kutsutaan aika ajoin englanninkielisessä kirjallisuudessa nimellä – Kingdom of Upper Mesopotamia.Marc Van de Mieroop 2004, A History of Ancient Near East, s. 101.

Hallitsijana Šamši-Adad I osoitti olevansa hyvin suvaitsevainen ja hän pyrki kunnioittamaan valloittamiensa alueidensa tapoja. Hän restauroi muun muassa Niniven kaupungin temppeleitä ja osaan valloittamistaan alueista hän jätti paikalliset johtajat hallitsijoiksi. Paikalliset hallintotavat jatkuivat myös näillä alueilla. Assyrialainen kuningaslista kuvaa Šamši-Adadin valtaannousua:

Suurimpia uudistuksia paikallisissa hallintotavoissa oli uuden kalenterijärjestelmän käyttöönotto. Etelämpänä, Babylonian valtakunnan alueella, oli tapana antaa vuosille nimi aina sen vuoden suuren tapahtuman mukaan. Assyriaan kehittyi kuitenkin niin sanottu eponyymi kalenterijärjestelmä, mikä tarkoitti sitä, että vuodet nimettiin yksityisen viranhaltian mukaan. Akkadinkielinen termi tälle viranhaltialle oli limmu.Marc Van de Mieroop 2004, A History of Ancient Near East, s. 101–102.

Šamši-Adad I oli mitä todennäköisimmin luku- ja kirjoitustaidoton. Hän saneli kirjeet kirjureilleen jotka lukivat kuninkaalle saapuneet kirjeet ääneen. Tämä on päätelty säilyneistä kirjoituksista, joiden mukaan hallitsija "kuuli" kirjeet. Hänen kirjeitään ei laadittu ajan hienojen asiakirjakaavojen mukaan, van ne kirjoitettu vapaasti, mikä antaa aavistuksen hallitsijan persoonallisuudesta. Kirjeet on usein päivätty käyttäen ajanmukaista kalenteria. Grimberg, C.: Kansojen historia, osa 1, 1980, s. 403  Kirjurit ja hallintovirkamiehet oppivat lukemaan ja kirjoittamaan temppelikouluissa. Koululaiset joutuivat opettelemaan monta vuotta oppiakseen sujuvasti lukemaan nuolenpääkirjoitusta. Vain harvoin valtionpäämiehet osasivat itse lukea.Salonen, Armas. (1956). Itämaisia hallitsijoita ja kansanjohtajia, s. 37. Porvoo: WSOY.

Hallitsijana Šamši-Adad I puuttui myös moniin pikkuasioihin. Hän sai monia avunpyyntöjä valtakuntansa köyhiltä ja yritti auttaa heitä parhaansa mukaan. Jos hyväosainen pyysi häneltä apua, sitä ei annettu. Uskollisille palvelijoilleen hän maksoi avokätisesti. Hallitsija ehti kiinnittää huomionsa myös maanviljelyyn. Kun kävi selville, että nyt oli kehitetty uusi ja parempi kyntöaura, niin kuningas tilasi niitä suuren määrän ja pyrki jakamaan niitä tasaisesti ympäri valtakuntaa. Lisäksi valtakuntaan houkuteltiin eteviä käsityöläisiä. Grimberg, C.: Kansojen historia, osa 1, 1980, s. 404–405 

 Hallituskauden loppu 
Šamši-Adad I hallitsi valtakuntaansa Šubat-Enlil (Enlilin asumus) nimisestä kaupungista käsin. Hänellä oli kaksi poikaa. Poikien koulutukseen ja kasvattamiseen hallitsijoiksi kiinnitettiin paljon huomiota. Vanhemman poikansa, Išme-Daganin, hän oli asettanut Ekallatumin valtaistuimelle ja nuoremman poikansa, Yasmah-Addun, Marin valtaistuimelle. Šamši-Adad I oli enemmän mieltynyt vanhemman lapsensa Išme-Daganin toimiin, sillä hän oli jo saavuttanut mainetta armeijan johtajana. Grimberg, C.: Kansojen historia, osa 1, 1980, s. 405 Marc Van de Mieroop 2004, A History of Ancient Near East, s. 103. Šamši-Adad sanookin kirjeessä Yasmah-Addulle:

Šamši-Adadin I valtakunta kukistui kuitenkin nopeasti, kun hänen naapurinsa Yamkhad ja Ešnunna hyökkäsivät hänen valtakuntaansa vastaan. Šamši-Adad I kuoli taistelussa vuonna 1776 eaa. Hänen poikansa eivät pystyneet pitämään valtakuntaa kasassa ja se jakaantui pieniin itsenäisiin kuningaskuntiin. Išme-Dagan hallitsi valtakunnan jäännöksiä neljäkymmentä vuotta maksaen välillä veroa Babylonialle.Marc Van de Mieroop 2004, A History of Ancient Near East, s. 103–104. Šamši-Adadin valloittamassa Marin kaupunkivaltiossa valta palautui Jahdunlimin ruhtinassuvulle. Šamši-Adad oli surmauttanut Jahdunlimin pojat ja asettanut Marin hallitsijaksi oman poikansa. Jahdunlimin nuorin poika Zimrilim oli ehditty piilottaa surmaajilta ja hän odotti sopivaa tilaisuutta. Šamši-Adadin kuoltua Zimrilim raivasi verisesti tiensä Marin kaupunkiruhtinaaksi.Salonen, Armas. (1956). Itämaisia hallitsijoita ja kansanjohtajia, s. 38, 48. Porvoo: WSOY.
 Lähteet 

 Viitteet 

Luokka:Assyrian kuninkaat